《霞》
唐代·徐夤

天际何人濯锦归，偏宜残照与晨晖。流为洞府千年酒，

化作灵山几袭衣。野烧焰连殊赫奕，愁云阴隔乍依稀。

劳生愿学长生术，餐尽红桃上汉飞。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。